open-index/open-wikipedia-markdown huggingface dataset:
Suursarjan kausi 1934

Vuoden 1934 Suursarjaan joukkuemäärää päätettiin lisätä entisestä 8:sta 12:een. Lisäpaikkojen täyttämiseksi järjestettiin keväällä karsintaotteluja eri puolella Suomea. Sarja oli järjestyksessään 13. SM-sarja kausi ja Helsingin Pallonlyöjät palasi kultakantaan.

## Esikarsinta

Helsingissä 26.4.

Katajanokan Haukat - Helsingin Pallo-Toverit  0-3

Tampereella 6.5.

## Karsinnat

Itäisen alueen karsinnat 9.-10.5. Kuusankoskella

Kuusankosken Veto ja Enson Kisailijat selvisivät Suursarjaan.

Läntisen alueen loppukarsinta 9.-10.5. Loimaalla

Seinäjoen Maila-Jussit ja Helsingin Pallo-Toverit Suursarjaan.  

* Ks. http://mrasilainen.com/html_1/1934_SMJ.htm

## Suursarja

Sarjassa huomio kiinnittyy vähäjuoksuisuuteen. Tähän osaltaan ovat vaikuttaneet räpylän käyttöön oton salliminen, takarajan käyttöönotto, sekä vuodelle 1934 lisätty uusi vuoronvaihtoon liittyvä ns. yhdeksän lyöjän sääntö. Vähäjuoksuisuus konkretisoitui loppuotteluissa, joissa yksi juoksu kahdessa ottelussa riitti mestaruuteen.

### Itälohko

### Länsilohko

Hamina, Sortavala, Seinäjoki ja Toijala putosivat sarjasta. Tilalle nousivat B-sarjan mestari Keravan KooPee sekä Jyväskylän Kiri, Tampereen Pyrintö ja Viipurin Kisa-Veikot.

## Loppuottelu

Mestaruusjuoksun toi Turpeinen heti ensimmäisessä vuorossa. Tämän jälkeen pelattiinkin 20 vuoroparia juoksuitta.

## Mestarijoukkue

* Unto Turpeinen, 6 tuotua juoksua
* Martti Koivistoinen, 6
* Veijo Nordlund, 5
* Eero Olavi Henriksson, 5
* Olavi Helo, 5
* Osmo Kivi, 3
* Ville Eskelinen, 2
* Kauko Nissinen, 1
* Mauno Maristo, 1
* Erik Olavi Hammaren, 0

## Hopeajoukkue

* O. Lilja
* Leo Hannula
* Tarmo Turpeinen
* Ahti Hakalainen
* Toivo Jokinen
* Yrjö Kara
* P. Berg
* Lasse Nyman
* Kalervo Markkanen
* O. Aho
* Esko Vitikainen
* Sundström

## Lähteet

* Laaka -lehti 1934
* Ottelupöytäkirjat
* http://www.pesis.fi/@Bin/352423/msu1934.txt 
* http://www.mrasilainen.com/
John Wright (muusikko)

**John Wright** (s. 1962) on kanadalainen muusikko ja lauluntekijä, alun perin lähtöisin Victoriasta.

Wright on parhaiten tunnettu punk rock -yhtye NoMeansNon rumpalina ja yhtenä lauluntekijänä. NoMeansNossa hän myös laulaa joitain osuuksia ja soittaa yhtyeen kosketinosuudet. Hän perusti yhtyeen isoveljensä Rob Wrightin kanssa vuonna 1979. Molemmat soittavat myös yhtyeessä The Hanson Brothers yhdessä nykyisen NoMeansNo-kitaristin Tom Hollistonin kanssa. John on The Hanson Brothersin päälaulaja. Hän on myös esiintynyt useiden tunnettujen kanadalaisten punkyhtyeiden kanssa, kuten D.O.A., The Showbusiness Giants ja Infamous Scientists.

Wright soittaa rumpuja niin sanotulla ”traditional grip” -otteella, joka on hyvin erikoista tämän musiikkityylin rumpalille. Hänen soittonsa yhdisteleekin jazz-, rock- ja punk rock -tyylejä. Moni tunnettu rumpali kertoo saaneensa vaikutteita Wrightilta, kuten Dave Grohl (Nirvana, Foo Fighters).

Wright on myös tunnettu innokkaana kotioluen valmistajana. Hän on tehnyt suosimistaan kotipanimotekniikoista opetusvideon, joka on julkaistu DVD:llä The Hanson Brothersin live-levyn *It’s A Living* kylkiäisenä. 

John Wright on myös yksi Wrong Records -levy-yhtiön omistajista. Wrightilla on kaksi lasta.

## Lähteet

## Aiheesta muualla
* NoMeansNo -yhtyeen virallinen sivusto
* Hanson Brothers -sivut MySpace.com
Isuzu Trooper

**Isuzu Trooper** on General Motorsin omistaman Isuzun vuosina 1983–2002 valmistama nelivetoinen maastoauto. Sen ensimmäistä sukupolvea tuotiin Suomeen vuosina 1983–1989. Auton toista sukupolvea myytiin Euroopassa 1990-luvulla nimellä **Opel Monterey**, ja sitä tuotiin Suomeenkin vuoden 1992 paikkeilla. Australiassa Trooperia markkinoitiin Holden-merkkisenä. Lisäksi mallia markkinoitiin Yhdysvalloissa ainakin Hondana ja Acurana. Kaukoidässä malli tunnettiin myös Chevrolet-merkillä.

Vuonna 1985 yhdysvaltalainen *4x4 & Offroad* -maasturilehti valitsi Trooperin nelivetoluokassa vuoden parhaaksi.

## Trooper Suomessa
GM toi Isuzu Trooperin ensimmäistä sukupolvea Suomeen vuodesta 1983 vuoteen 1989 ja toista sukupolvea jonkin aikaa vuoden 1992 syksystä alkaen nimellä *Opel Monterey*. Trooper ei yltänyt Suomessa samanlaiseen suosioon kuin kilpailijansa Toyota Land Cruiser, Nissan Patrol tai Mitsubishi Pajero.

### Ensimmäiset tuontimallit
Trooperien tuonnin alkaessa 1983 Suomessa oli juuri tullut voimaan uusi maastoautojen 30 prosentin vero, ja maasturimarkkinat olivat sen myötä hiljenemässä. Ensimmäinen malli oli pitkäkorinen farmariversio, mutta autoa valmistettiin myös 35 cm lyhyemmällä korilla. Autossa oli 61 hevosvoiman dieselmoottori, jota *Helsingin Sanomien* Matti Jansson piti koriin pienenlaisena. Hän kehui hyviä sisätiloja, jossa takapenkillekin mahtuu vaivatta kolme matkustajaa. Huonossa kelissä tehdyssä koeajossa auton keskikulutus jäi niukasti alle 10 litran sadalla kilometrillä. Muutenkin autoa pidettiin hintaluokassaan paljon etuja tarjoavana ja nähtiin sille tilaa Suomen markkinoilla uudesta verosta huolimatta.

### Facelift-mallit
Vuonna 1983 esitelty Trooper sai vuonna 1987 paremman jousituksen, nelikulmaiset ajovalot, muodikkaat maasturipyörät sekä mukavamman ja paremmin varustellun sisustuksen. Auton paino kasvoi 70 kiloa 1&nbsp;710 kiloon. Molemmissa Suomeen tuolloin tuoduissa malleissa (De Luxe ja Luxury Sport) oli 2,2 litran ja 75 hevosvoiman turbodieselmoottori.

### 1980-luvun lopun mallit
Vuonna 1989 esitelty Isuzu Trooperin uusi malli tarjosi ensin 2,8-litraisen ja 100-hevosvoimaisen turbodieselin, joka pian tehostui ahtoilman jäähdytyksellä vielä 106 hevosvoimaan ja sai lisänimen Magic. 1&nbsp;785 kiloa painava auto kulutti kuitenkin varsin vähän polttoainetta ja oli ensimmäinen nelivetodiesel, joka alitti Länsi-Saksan pakokaasuvaatimukset.

### 1990-luvun Opel Monterey
Trooperin tuonti Suomeen loppui 1989. Vuosina 1991–2002 Japanissa valmistettiin Trooperin toista sukupolvea, jota tuotiin jonkin aikaa Suomeen syksystä 1992 alkaen nimellä Opel Monterey. Ylempään maasturiluokkaan suunnatussa autossa korimalleja oli kaksi, 3-ovinen RS (pituus 4,11 m) ja 5-ovinen LTD (4,54 m). Tavaratilaa mallit tarjosivat 1,3 ja 1,5 kuutiometriä, takaselkänojat taitettuina 2 ja 2,5 kuutiometriä. LTD-mallia oli saatavana 3,2-litraisen V6-moottorin (177 hv) lisäksi 3,1-litraisella turbodieselmoottorilla (114 hv).

## Lähteet

## Aiheesta muualla
Justus-Liebig-Universität Gießen

**Justus-Liebig-Universität** on yliopisto Gießenissä Saksassa. Se perustettiin vuonna 1607. Yliopisto käytti aluksi latinankielistä nimeä Ludoviciana ja saksankielistä nimeä Ludwigs-Universität. Se nykyinen nimi kunnioittaa kemisti Justus von Liebigin toimintaa Giessenissä 1800-luvun alkupuolella. 

## Lähteet
It’s That Man Again

**It's That Man Again**, usein lyhennettynä **ITMA**, oli BBC:n radiokomediasarja, jota esitettiin 1939&ndash;1949. Sarjan nimi viittaa Adolf Hitleriin, johon sanomalehdistö usein viittasi uutisoinnissaan sanonnalla "taas sama mies". 

Sarjasta lähetettiin ensin neljä pilottijaksoa, alkaen 12. heinäkuuta 1939. Sarjan tapahtumat sijoittuivat kaupalliselle piraattiradioasemalle. Pääosaa esitti liverpoolilainen koomikko Tommy Handley, ja lisäksi sarjassa esiintyivät Cecilia Eddy ja Eric Egan. ITMAn vastaanotto yleisön keskuudessa ei ollut hyvä, ja sarja aiottiin lopettaa, mutta toisen maailmansodan syttyminen muutti tilanteen. Piraattiradioasemaa ei enää kuitenkaan pidetty sopivana tapahtumaympäristönä, ja sarjan tapahtumat  siirrettiin kuvitteelliseen "Office of Twerps" -ministeriöön, ja sivuosanäyttelijät vaihdettiin. Tommy Handley esitti ministeriä, Vera Lennox hänen sihteeriään, Maurice Denham esitti venäläistä keksijää Vodkinia ja Jack Trainin roolihahmon nimi oli Funf.

Vuonna 1941 sarja sai uudeksi nimekseen *It's That Sand Again*, ja tapahtumapaikaksi tuli merenrannalla sijaitseva lomakaupunki Foaming at the Mouth, ja Handley esitti kaupungin pormestaria. Huhtikuussa 1942 näyttelijät esiintyivät Windsorin linnassa tulevan kuningatar Elisabet II:n 16-vuotissyntymäpäivillä. Vuonna 1945 sarja palasi vanhalle nimelleen aluksi vaihtelevin tapahtumapaikoin, kunnes Tommy Handleyn rooliksi tuli olla vakioasukas Henry Hall -matkustajakodissa. Sarjan viimeinen jakso lähetettiin 6. tammikuuta 1949. Tommy Handley kuoli aivoverenvuotoon kolme vuorokautta myöhemmin. Radio Timesin ohjelmatietojen mukaan sarjan oli ollut tarkoitus jatkua 13. päivä, mutta sen sijaan lähetettiin muisto-ohjelma.

BBC Audiobooks on julkaissut sarjan jaksoja CD:llä.

## Lähteet
Yöllä on 1000 silmää

**Yöllä on 1000 silmää** (*Night Has a Thousand Eyes*) on yhdysvaltalainen film noir -elokuva vuodelta 1947. Se perustuu Cornell Woolrichin saman nimiseen romaaniin. Elokuvan keskeinen henkilö on entinen ammattimainen ajatusten lukija, joka huomaa kykyjensä olevan aidot. Hän pelastaa toverinsa tyttären oman henkensä kaupalla.

## Lähteet
* Tekijätietojen lähde: 

### Viitteet

## Aiheesta muualla
* 
* 
* 
*
Naamiohohtokaija

**Naamiohohtokaija** (*Prosopeia personata*) on kotoperäinen fidžiläinen kaija.

## Koko ja ulkonäkö
Linnun pituus on noin 47&nbsp;cm ja paino noin 322&nbsp;g. Sen höyhenpuku on pääosin vihreä, otsa ja naama ovat mustat, rinta on keskeltä keltainen ja alaosasta oranssi, käsisulien reunat sinikiiltoiset ja pyrstö päältä vihreä, sinihohtoinen. Nokka on tummanharmaa, koivet tummanharmaat ja iiris oranssi. Sukupuolet ovat samanvärisiä. Nuori lintu on kuten aikuinen, iiris on kuitenkin ruskea ja nokka vaaleampi. 

## Esiintyminen
Naamiohohtokaijat elävät Fidžillä Viti Levun saarella ja mahdollisesti läheisellä Ovalaun saarella. Populaation koko on noin 88&nbsp;000&nbsp;yksilöä. Lajin kanta on taantunut ja suurimpana uhkana ovat metsien hakkuut ja järeiden pesäpuiden kaataminen.

## Elinympäristö
Laji elää sekä vanhoissa, luonnontilaisissa metsissä, että nuoremmissa kasvatusmetsissä ja myös mangrovemetsiköissä ja puutarhoissa. Pesintä tapahtuu ehkä vain vanhoissa metsissä.

## Lisääntyminen
Pesä on korkealla puunkolossa tai -onkalossa, joskus korkean kannon päässä.

## Ravinto
Ruokavalio koostuu pääosin hedelmistä mutta myös marjoista, siemenistä, kukinnoista ja hyönteisistä.

## Lähteet
* Forshaw, Joseph M. & Cooper, William T. 1977: Parrots of the World. – T.F.H. Publications, Inc. New Jersey. 
* World Parrot Trust 
### Viitteet
Viking Tamm

**Viking Sebastian Henricsson Tamm** (21. heinäkuuta 1896 – 1975) oli ruotsalainen sotilas.

Tamm oli pankinjohtajan poika Tukholmasta. Hän oli kapteeni Svean henkivartiostossa, kun hän sai tehtäväkseen johtaa ruotsalaisten upseerien ryhmää, joka lähti Etiopiaan perustamaan kadettikoulua. Ryhmää kutsuttiin Grupp Tammiksi. 
Viking Tamm oli myös ryhmänjohtajana Svenska frivilligkårenissa talvisodan aikana. Sodan jälkeen hänestä tuli sotakorkeakoulun johtaja.
Yanina Wickmayer

**Yanina Wickmayer** (s. 20. lokakuuta 1989 Lier) on belgialainen tennispelaaja. Hän aloitti ammattilaisuransa vuonna 2004. Hänen parhaat sijoituksensa WTA:n maailmanlistalla ovat toistaiseksi olleet kaksinpelissä 12:s huhtikuussa 2010 ja nelinpelissä 71:s helmikuussa 2010.

Wickmayer on voittanut urallaan kolme kaksinpelin WTA-turnausta. Ensimmäisen voittonsa hän saavutti Estorilissa toukokuussa 2009, kun hän voitti loppuottelussa Jekaterina Makarovan lukemin 7–5, 6–2. Lokakuussa 2009 hän voitti Linzin turnauksen loppuottelussa Petra Kvitován luvuin 6–3, 6–4. Kolmannen turnausvoittonsa hän saavutti Aucklandin turnauksessa tammikuussa 2010 voitettuaan loppuottelussa Flavia Pennettan luvuin 6–3, 6–2.

Suurimmat menestyshetkensä Wickmayer on kokenut Yhdysvaltain avoimissa 2009, joissa hän selviytyi välieriin. Hän voitti ensimmäisellä kierroksella 16:nneksi sijoitetun Virginie Razzanon lukemin 6–4, 6–3, toisella kierroksella Peng Shuain 2–6, 6–1, 6–4, kolmannella kierroksella Sara Erranin 6–3, 6–4, neljännellä kierroksella Petra Kvitován 4–6, 6–4, 7–5 sekä puolivälierissä Kateryna Bondarenkon luvuin 7–5, 6–4. Välierissä hän hävisi yhdeksänneksi sijoitetulle Caroline Wozniackille lukemin 3–6, 3–6.

Vuonna 2010 Wickmayer sai villin kortin kauden ensimmäiseen turnaukseen Aucklandiin. Hän voitti finaalissa Flavia Pennettan, ja voitti koko turnauksen häviämättä erääkään. Tämä oli hänen kolmas WTA-turnausvoitto. Australian avoimissa Wickmayer voitti ensimmäisellä kierroksella Alexandra Dulgherun, toisella kierroksella Flavia Pennettan ja kolmannella kierroksella Sara Erranin. Neljännellä kierroksella Wickmayer kohtasi entinen maailmanlistan ykkösen, maannaisensa Justine Heninin. Kolmieräisen ottelun voitti Henin. Wimbledonissa Wickmayer pääsi kolmannelle kierrokselle asti ensimmäistä kertaa Wimbledonissa. Kolmannella kierroksella hän hävisi Vera Zvonarjovalle.

## Lähteet
* 

## Aiheesta muualla
*Yanina Wickmayerin kotisivut
Kuolematon rakkaus

**Kuolematon rakkaus** (*To Each His Own*) on yhdysvaltalainen elokuva vuodelta 1946. Se kertoo naisesta, joka rakastuu ilmavoimien lentäjään ja saa tälle lapsen, mutta pitää asian salassa. Olivia de Havilland sai naispääosasta Oscarin, ja myös käsikirjoitus oli Oscar-ehdokkaana.

## Lähteet
* 
*  Viitattu 10.9.2009.

## Aiheesta muualla
* 
*
Punahohtokaija

**Punahohtokaija** (*Prosopeia splendens*) on kotoperäinen fidžiläinen kaija.

## Koko ja ulkonäkö
Linnun pituus on noin 45&nbsp;cm ja paino noin 280&nbsp;g. Punahohtokaijaa pidettiin aikaisemmin hohtokaijan alalajina, jota se muistuttaa. Sen pää ja alapuoli ovat karmosiininpunaiset ja niskassa on säihkyvän sininen laikku. Nokka on tummanharmaa, koivet tummanharmaat ja iiris keltainen. Sukupuolet ovat samanvärisiä. Nuori lintu on kuten aikuinen, iiris on kuitenkin ruskea ja nokka vaaleampi. 

## Esiintyminen
Punahohtokaijat elävät Fidžillä Kadavun ja Onon saarilla, mahdollisesti myös muilla lähisaarilla, joiden kanta saattaa olla peräisin karanneista häkkilinnuista. Laji oli ennen runsas mutta sen kanta on voimakkaasti taantunut etupäässä metsien hakkuiden takia. Populaation koko on noin 6&nbsp;000&nbsp;yksilöä ja elinympäristön ala 460&nbsp;neliökilometriä.

## Elinympäristö
Laji elää metsissä, viljelysmailla ja ihmisasutuksen tuntumassa sekä alavilla mailla että vuoristossa. Pesintä tapahtuu ehkä vain vanhoissa metsissä.

## Lisääntyminen
Pesä on korkealla puunkolossa tai -onkalossa.

## Ravinto
Ruokavalio koostuu pääosin hedelmistä, kuten mangosta, banaanista, guavasta ja *Asimina*-suvun hedelmistä. Kaijat syövät myös hyönteistoukkia ja viljaa.

## Lähteet
* Forshaw, Joseph M. & Cooper, William T. 1977: Parrots of the World. – T.F.H. Publications, Inc. New Jersey. 
* World Parrot Trust  
* 
### Viitteet
Tom Danielson

**Thomas "Tom" Danielson** (s. 13. maaliskuuta 1978 East Lyme, Connecticut, Yhdysvallat) on yhdysvaltalainen maantiepyöräilijä, joka kilpaili ammattilaisena vuosina 2002–2015. Hän oli parhaimmillaan etappikilpailuissa.

Danielson aloitti ammattilaisuransa yhdysvaltalaisessa Mercury-tallissa 2002 ja edusti seuraavan vuoden toista amerikkalaisjoukkuetta, Saturnia. Kaudella 2004 hän ajoi italialaisessa Fassa Bortolo -tallissa ja vuodet 2005–2007 yhdysvaltalaisessa Discovery Channel -joukkueessa. Vuosina 2008–2014 hän edusti Garmin-tallia ja 2015 Cannondale-Garminia. 

Danielson sai syyskuussa 2012 puolen vuoden kilpailukiellon osallisuudestaan Lance Armstrongin ja Discovery Channel -tallin dopingskandaaliin. Hän myös menetti saavutuksensa 1. maaliskuuta 2005 – 23. syyskuuta 2006 väliseltä ajalta.
Hän oli voittanut Georgian ympäriajon 2005 neljä sekuntia ennen Levi Leipheimeria. Espanjan ympäriajossa hän oli sijoittunut samana vuonna seitsemänneksi. Vuoden 2006 Espanjan ympäriajossa hän oli voittanut kilpailun 17. etapin kukistettuaan loppukirissä irtiottokumppaninsa Aleksandr Vinokurovin. Kokonaiskilpailussa hän oli sijoittunut kuudenneksi.

Kilpailukiellon jälkeen Danielson palasi Garmin-talliin. Hän ilmoitti elokuussa 2015, että Yhdysvaltojen antidopingtoimikunta USADA oli kertonut hänen jääneen 9. heinäkuuta antamassaan kilpailun ulkopuolisessa dopingtestissä kiinni synteettisen testosteronin käytöstä.

## Saavutuksia

Lähde: Cycling Archives
;2002
:Tour of Qinghai Lake, kokonaiskilpailun sekä etappien 5 ja 8 voitto
;2003
:Tour de Langkawi, kokonaiskilpailun voitto
;2005
:Georgian ympäriajo, kokonaiskilpailun ja etapin 5 voitto
:Espanjan ympäriajo, kokonaiskilpailussa seitsemäs
;2006
:Itävallan ympäriajo, kokonaiskilpailun voitto
:Georgian ympäriajo, kokonaiskilpailussa toinen, etapin 5 voitto
:Espanjan ympäriajo, kokonaiskilpailussa kuudes, etapin 17 voitto
;2009
:Vuelta a Burgos, kokonaiskilpailussa kolmas, etapin 4 (aika-ajo) voitto
;2010
:Espanjan ympäriajo, kokonaiskilpailussa kahdeksas
;2011
:Kalifornian ympäriajo, kokonaiskilpailussa kolmas
:Ranskan ympäriajo, kokonaiskilpailussa kahdeksas
;2012
:Kalifornian ympäriajo, kokonaiskilpailussa kolmas
:USA Pro Cycling Challenge, 3. etapin voitto
;2013
:Tour de Romandie, kokonaiskilpailussa neljäs
:Tour of Utah, kokonaiskilpailun voitto
:USA Pro Challenge, kokonaiskilpailussa kolmas
;2014
:Tour of Utah, 4. etapin voitto
;2015
:Katalonian ympäriajo, mäkikirikilpailun voitto

## Lähteet

## Aiheesta muualla

*Virallinen sivusto
Keyshia Cole

**Keyshia Miesha Cole** (s. 15. lokakuuta 1981) on yhdysvaltalainen laulaja-lauluntekijä. Räppäri Kanye West on kutsunut Colea ”hip hop soulin kuningattareksi”.

Colen debyyttialbumi *[[The Way It Is]]* julkaistiin vuonna 2005. Se myi platinaa. Syyskuussa 2007 julkaistiin Colen toinen studioalbumi *[[Just Like You (Keyshia Colen albumi)|Just Like You]]*, joka myös myi platinaa. 16. joulukuuta 2008 julkaistiin Colen kolmas studioalbumi *[[A Different Me]]*.

Keysha on äänityypiltään sopraano.

## Diskografia
### Albumit
* The Way It Is (2005)
* Just Like You (2007)
* A Different Me (2008)

### Singlet

### Kiertueet
*2007: Dreamin' Tour (Young Jeezyn kanssa)
*2007: Double Up Tour (R. Kellyn lämmittelijä)
*2008: I Am Music Tour (Lil Waynen lämmittelijä)
*2009: A Different Me Tour (Pääesiintyjä)

## Filmografia
### Tv
*2005: All of Us
*2006-2009: Keyshia Cole: The Way It Is
*2008: Snoop Dogg's Father Hood
*2008: Paris Hilton's My New BFF
*2008: BET's 106 and Park

### Elokuvat
*2008: *[[How She Move]]* (Rooli: omana itsenään)
*2010: *[[Why Did I Get Married Too?]]* (Rooli: Jada)

## Lähteet

## Aiheesta muualla
* Virallinen sivusto
Siipyyn vaakuna

**Siipyyn vaakuna** oli Siipyyn kunnan tunnus, jonka havukoro symboloi kunnan metsätaloutta ja hopeinen kilpi pitäjän sijaintia saarineen Pohjanlahden ääressä.

Vaakunan on suunnitellut Gustaf von Numers, ja se vahvistettiin käyttöön 14. marraskuuta 1969. Vaakunan selitys on ”kilpi havukoroisesti hopea-vihreähalkoinen”. Vaakuna muuttui epäviralliseksi kotiseutuvaakunaksi 1973, kun Siipyyn kunta liittyi osaksi Kristiinankaupunkia yhdessä Lapväärtin ja Tiukan kanssa.

## Lähteet
*
Paljasjalkakreivitär

**Paljasjalkakreivitär** (*The Barefoot Contessa*) on Joseph L. Mankiewiczin ohjaama yhdysvaltalainen elokuva vuodelta 1954. 

Edmond O’Brien sai roolistaan miessivuosan Oscarin.

Elokuvan kertoja on kyyninen elokuvaohjaaja (Humphrey Bogart), joka alkaa naistähtensä hautajaisissa muistella, miten hän tuottajansa (O’Brien) kanssa löysi eläväisen tanssijatytön (Ava Gardner) Madridin kaduilta ja teki tästä Hollywood-tähden. Ohjaaja ihastuu tyttöön, mutta ei saa vastarakkautta.

## Näyttelijät

## Arvioita
*[[Video-opas|Video-oppaassa]]* vuodelta 1994 Bello Romano antaa *Paljasjalkakreivittärelle* täydet viisi tähteä. Hän kutsuu elokuvaa satumaiseksi sukellukseksi Hollywoodin kulissien takaiseen ihanteettomaan maailmaan.

## Lähteet

## Aiheesta muualla
*
Kuollut saapuessaan

**Kuollut saapuessaan** (engl. *D.O.A.*) on yhdysvaltalainen elokuva vuodelta 1950. Sen on ohjannut Rudolph Maté. Elokuva on film noir -klassikko. Tarinassa myrkytetty mies yrittää selvittää, kuka hänet myrkytti. 

Elokuvan tekijänoikeuksia ei uusittu, kuten Yhdysvaltojen laki olisi edellyttänyt, joten se on nyt vapaasti levitettävissä ja nähtävissä esimerkiksi YouTubesta tai Internet Archivessa ja siitä on saatavana VHS- ja DVD-versioita.

Elokuva on kuvaajana mainetta keränneen Rudolph Matén ensimmäinen ohjaus ja hänen ohjauksistaan kestävin.

## Juoni
Elokuva etenee takaumina. Alkurepliikissä päähenkilö soittaa poliisille murhailmoituksen. Frank Bigelow on saanut tappavaa myrkkyä iridiumia, ja lääkäri kertoo ettei hänellä ole enää pitkään elinaikaa. Bigelow yrittää muistella edellisen vuorokauden tapahtumia selvittääkseen, kuka hänet myrkytti. Tilanteesta tietämättömän sihteerinsä  Paula Gibsonin avulla hän jäljittää myrkyn rikollisjoukkioon, joka käyttää sitä rikollisiin toimiin. Syytä miksi Bigelow on saanut myrkkyä, ei kerrota vaan piinaava jännitys säilyy loppua kohden, jolloin vie hänet ajelulle psykopaatti, jolla on mieltymys hakata uhrejaan vatsaan.

## Näyttelijät

## Musiikki
Elokuvan musiikin on säveltänyt Dimitri Tiomkin:

* 1. ”Main Title” 2:40
* 2. ”Reporting a Murder” 1:06 
* 3. ”Lover’s Quarrel” 1:12
* 4. ”Eddie’s Bar” 0:46
* 5. ”Juke Box Theme” 1:39
* 6. ”Hotel Rhumba” 4:22
* 7. ”Phone Call” 1:13
* 8. ”Another Rhumba” 1:27
* 9. ”Fisherman’s Jive” 3:34
* 10. ”Fisherman’s Blues” 2:54
* 11. ”Paula’s Love Note” 0:29 

* 12. ”Strange Sickness” 1:48
* 13. ”Luminous Poison” 1:24
* 14. ”Escape to Nowhere” 3:25
* 15. ”Don’t Come Paula” 2:43
* 16. ”It Was Suicide” 0:44
* 17. ”Allison Hotel” 2:13
* 18. ”Bill of Sale” 0:50
* 19. ”Tracking Reynolds” 0:25
* 20. ”Unknown Assailant” 0:55 
* 21. ”Assassin Escapes” 0:30

* 22. ”Hotel Hoods” 0:36
* 23. ”Soft in the Belly” 2:24
* 24. ”The Gold Urn” 0:48
* 25. ”Taken for a Ride” 3:48
* 26. ”Last Farewell” 4:08
* 27. ”Stanley’s Confession” 1:22
* 28. ”On the Trail” 3:21
* 29. ”Retribution” 2:13
* 30. ”D.O.A.” 1:31
* 31. ”Wolf Calls” 0:41

## Muita versioita
Samasta tarinasta on Rocky Morton ohjannut vuonna 1988 elokuvan *[[K.J.S. – Kuollut jo saapuessaan]]*.

## Kohtelu Suomessa
Valtion elokuvatarkastamo langetti elokuvalle ikärajan KK (Kokonaan kielletty) 4.12.1950. Silloiset sensorit harvinaislaatuisesti kommentoivat elokuvaa sensuuripäätöksessään: "Filmi on hengeltään sairas. Se kehittelee jännityksen miltei yhtämittaisella pistoolilla uhkaamisella (myös turvattomia naisia uhataan). jolloin käyttäytyminen on erityisen karkeaa (esim. uhattavia lyödään useissa kohdin aivan aiheetta). Pari gangsteria tehostaa pitkissä kohtauksissa julmuuttaan karkean sadistisesti. Leikkauksista ei asia parane." Elokuva sai kuitenkin ensi-iltansa 1956 merkittävien leikkausten jälkeen, joista leikkauksista tarkastamon mukaan kertyi noin 200 metriä filmiä.

## Lähteet

## Aiheesta muualla
* 

* ''D.O.A.'' (1949)  katsottavissa Internet Archivessa.
Koliitti

**Koliitti** on paksusuolen tulehdus.  Haavainen koliitti kuuluu kroonisiin tulehduksellisiin suolistosairauksiin.

## Lähteet
Huey

**Lawrence Franks, Jr.** (1. tammikuuta 1989 St. Louis, Missouri, Yhdysvallat – 25. kesäkuuta 2020), joka tunnettiin paremmin taiteilijanimellään **Huey**, oli yhdysvaltalainen rap-artisti. Hän levytti Jive Recordsille. Huey julkaisi vain yhden *[[Notebook Paper]]* -nimisen studioalbumin. 

Huey ammuttiin 25. kesäkuuta 2020. 

## Diskografia
### Albumit

### Singlet

## Aiheesta muualla
* Viralliset sivut
* 

## Lähteet
Plymouth (Massachusetts)

**Plymouth** on kaupunki Massachusettsin osavaltiossa Yhdysvalloissa. Se on kasvanut ensimmäisestä siirtokunnasta, jonka *[[Mayflower]]*-laivalla tulleet puritaanit perustivat vuonna 1620. He antoivat siirtokunnalle nimen lähtöpaikkansa, Englannin Plymouthin mukaan.

Vuonna 2009 kaupungissa arvioitiin olevan 58&nbsp;681 asukasta.

## Nähtävyydet

Kaupungin eteläpuolella on Plimoth Plantationin ulkomuseo, jonne on rekonstruoitu ensimmäisen siirtokunnan elämää: ei vain rakennuksia, vaan myös viljelyskasveja ja kotieläimiä. Museoalueella työskentelee näyttelijä-oppaita, jotka esittävät vuoden 1627 kylän asukkaiden elämää.

Legendaarinen Plymouth Rock on suosittu nähtävyys, joka on siirretty vuonna 1921 kivisen katoksen alle lähelle satamaa.

## Lähteet
 

## Aiheesta muualla

*Visit Plymouth
Kohti uutta

**Kohti uutta** (*Away We Go*) on Sam Mendesin ohjaama komediallinen draamaelokuva vuodelta 2009. Se kertoo pariskunnasta, joka odottaa ensimmäistä lastaan.

## Juoni
Kun Burt (John Krasinski) ja Verona (Maya Rudolph) saavat tietää, että heille on tulossa lapsi, he hätääntyvät. Pariskunta vihaa pikkukaupunkia, jossa he asuvat. Lisäksi Burtin vanhemmat suunnittelevat muuttavansa sieltä pois, eivätkä tarjoa enää tukeaan nuorelle parille. Burt ja Verona lähtevät tien päälle ja alkavat etsiä täydellistä paikkaa, jonne asettua elämään ja kasvattamaan lapsia.

Burt ja Verona käyvät ystäviensä ja perheenjäsentensä luona eri kaupungeissa niin Yhdysvalloissa kuin Kanadassakin etsien sopivaa uutta asuinpaikkaa. Näiden kodeissa he näkevät useita elämänratkaisuja ja ihmiskohtaloita, joista mikään ei lähemmin tarkasteltuna kuitenkaan tunnu heille omalta tai tavoiteltavalta.

## Rooleissa
* John Krasinski
* Maya Rudolph
* Allison Janney
* Catherine O'Hara
* Jeff Daniels
* Paul Schneider
* Carmen Ejogo
* Chris Messina
* Melanie Lynskey
* Josh Hamilton
* Jim Gaffigan
* Maggie Gyllenhaal

## Vastaanotto
Helsingin Sanomien Nyt-liitteen kriitikot valitsivat elokuvan vuoden 2009 kymmenen parhaan filmin joukkoon.

## Lähteet

## Aiheesta muualla
* Trailer
* Interview with Director Sam Mendes
* Away We Go at Movies Central
* Away We Go Soundtrack Review
Roope Gröndahl

**Roope Kalevi Gröndahl** (s. 20. lokakuuta 1989 Helsinki) on suomalainen pianisti.

Roope Gröndahl on opiskellut pianonsoittoa Helsingin konservatoriossa M. Oksalan johdolla 2003–2005, Sibelius-Akatemiassa Matti Raekallion ja Liisa Pohjolan johdolla 2005– sekä Lontoossa Royal Academy of Musicissa C. Eltonin johdolla 2010–. Hän on osallistunut muun muassa Andras Schiffin ja Paul Badura-Skodan mestarikursseille. Lisäksi hän on opiskellut kamarimusiikkia Ralf Gothónin ja Emanuel Axin johdolla.

Gröndahl palkittiin toisella sijalla Jyväskylän pianokilpailussa 2007 ja kansainvälisessä Maj Lind -pianokilpailussa 2007. Niin ikään toiseksi hän tuli Eurovision nuorten solistien kilpailussa Wienissä 2008.

Gröndahl on esiintynyt kotimaisten orkesterien, muun muassa Radion sinfoniaorkesterin, Turun filharmonisen orkesterin ja Tapiola Sinfoniettan solistina. Ulkomailla hän on konsertoinut Saksassa, Ranskassa, Belgiassa ja Yhdysvalloissa.

Gröndahlilla todettiin 25-vuotiaana MS-tauti. Lääkärien mukaan hän oli sairastanut sitä todennäköisesti vuodesta 2012, jolloin ilmenivät ensimmäiset siihen viitanneet oireet. Sairaus ei ole estänyt soittotyön jatkamista.

## Lähteet
Naamiohuvit (kirja)

**Naamiohuvit** () on kahdeksastoista romaani Terry Pratchettin Kiekkomaailma-sarjassa.

## Tarina
Tapahtumien keskipisteenä on Ankh-Morporkin oopperatalo, jossa nuori sopraano Perdita valmistautuu ensi-iltaan. Oopperatalossa tapahtuu salaperäisiä kuolemantapauksia, joista syytetään kummitusta. Tämän lisäksi Perditaa hermostuttavat Lancren noidat, jotka haluaisivat hänestä työnsä jatkajan. 

## Lähteet

*
Chéri (elokuva)

**Chéri** on 2009 valmistunut ranskalais-brittiläis-saksalainen draamaelokuva, jonka on ohjannut Stephen Frears. Elokuvan pääosia näyttelevät Michelle Pfeiffer ja Rupert Friend, ja se perustuu ranskalaisen kirjailijan Coletten romaaneihin *[[Chéri]]* ja *[[Chérin loppu]]*. Elokuva oli ensi-illassa 59. Berliinin elokuvajuhlilla helmikuussa 2009.

## Rooleissa

## Vastaanotto
*Uuden Suomen* Mikko Pielan mielestä yleensä luotettavan Stephen Frearsin ohjaama *Chéri* on oudon kankea työ. Pielan mukaan Michelle Pfeifferin nyanssoitu, haikea roolityö taloudellisesti menestyneenä prostituoituna Lea de Lonvalina kannattelee elokuvaa. Rupert Friend sopii hyvin Pfeifferin vastanäyttelijäksi. Kathy Bates taas on hämillään olevan tuntuinen. Darius Khondji on kuvannut elokuvan varmakätisesti ja nätisti, mutta elokuvan ongelma piilee Pielan mukaan dialogissa ja rytmissä.

Nyt-liitteessä elokuva sai neljältä kriitikolta keskiarvoksi 2,5.

## Lähteet
Kansakunnan olohuone

**Kansakunnan olohuone** on Jukka Kärkkäisen dokumenttielokuva (2009), joka nimensä mukaisesti kertoo kansalaisten "kaikkein pyhimmästä" eli suomalaisista olohuoneista. Filmi oli DocPoint-festivaalin yleisösuosikkeja ja pääsi syksyllä 2009 myös teatterilevitykseen, mutta ei saavuttanut teatterilevityksessä suosiota. Elokuva voitti vuoden 2009 Parhaan dokumentin Jussin.

## Rooleissa
* Tero
* Jalle
* Teuvo
* Erkki
* Ritva
* Arvi Kemppi
* Mauno
* Jaana

## Lähteet

## Aiheesta muualla
*http://ohjelmat.yle.fi/dokumenttiprojekti/ohjelmisto/kansakunnan_olohuone 
*Kotisivu
*
NBA-kausi 1981–1982

**NBA-kausi 1981–1982** oli NBA-liigan 36. kausi.

## Tapahtumia

* Runkosarja kesti ensimmäistä kertaa huhtikuun loppupuolelle asti.
*  pelattiin New Jerseyssä ja idän joukkue voitti sen lukemin 120–118. Ottelun parhaana pelaajana palkittiin Boston Celticsin Larry Bird.
* Magic Johnson palkittiin finaalien parhaana pelaajana jo toistamiseen ennen 23. syntymäpäiväänsä.

## Runkosarja

V=voitot, H=häviöt, V%=voittoprosentti, *=divisioonansa voittaja

### Pelaajatilastot

## Pudotuspelit

## Palkitut pelaajat

* **Arvokkain pelaaja (MVP):** Moses Malone, Houston Rockets
* **Vuoden tulokas:** Buck Williams, New Jersey Nets
* **Vuoden valmentaja:** Gene Shue, Washington Bullets
* **Finaalien MVP:** Magic Johnson, Los Angeles Lakers

## Aiheesta muualla
NBA-kausi 1980–1981

**NBA-kausi 1980–1981** oli NBA-liigan 35. kausi.

## Tapahtumia

* Dallas Mavericks liittyi liigaan sen 23. joukkueena. Sen vuoksi neljä joukkuetta vaihtoi konferenssia vastaamaan paremmin kaupunkien maantieteellistä sijaintia.
*  pelattiin Clevelandissa ja idän joukkue voitti sen lukemin 123–120. Boston Celticsin Nate Archibald palkittiin ottelun parhaana pelaajana.
* Runkosarja päättyi toistaiseksi viimeistä kertaa maaliskuussa.
* Houston Rocketsista tuli liigan historian toinen joukkue, joka yltää finaaleihin hävittyään runkosarjassa yli 50 prosenttia otteluistaan. Myös Houstonin finaalivastustaja, Kansas City Kings hävisi yli puolet runkosarjaotteluistaan.

## Runkosarja

V=voitot, H=häviöt, V%=voittoprosentti, *=divisioonansa voittaja

### Pelaajatilastot

## Pudotuspelit

## Palkitut pelaajat

* **Arvokkain pelaaja (MVP):** Julius Erving, Philadelphia 76ers
* **Vuoden tulokas:** Darrell Griffith, Utah Jazz
* **Vuoden valmentaja:** Jack McKinney, Indiana Pacers
* **Finaalien MVP:** Cedric Maxwell, Boston Celtics

## Aiheesta muualla
Ranbir Kapoor

**Ranbir Kapoor** (s. 28. syyskuuta 1982 Bombay, Maharashtra, Intia) on intialainen näyttelijä. Hän työskentelee hindinkielisessä elokuvateollisuudessa ja on voittanut useita palkintoja, mukaan lukien kuusi Filmfare Awards -palkintoa.

Kapoor on tunnetusta näyttelijäsuvusta; hänen vanhempansa ovat Rishi Kapoor ja Neetu Singh, ja Raj Kapoor oli hänen isoisänsä. Kapoor teki näyttelijändebyyttinsä romanttisessa elokuvassa *[[Saawariya]]* (2007), joka oli floppi, mutta Kapoor voitti parhaan miestulokkaan Filmfare Awards -palkinnon. Hän sai parhaan miespääosan Filmfare Awards -kriitikkopalkinnon rooleistaan kolmessa elokuvassa vuonna 2009 – draamakomediassa *[[Wake Up Sid]]*, komediassa *[[Ajab Prem Ki Ghazab Kahani]]* ja draamassa *[[Rocket Singh: Salesman of the Year]]*. Poliittinen draama *[[Raajneeti]]* (2010) toi hänelle lisää menestystä.

Kapoor voitti kaksi peräkkäistä parhaan miespääosan Filmfare Awards -palkintoa rooleistaan ongelmaisena muusikkona draamassa *[[Rockstar (vuoden 2011 elokuva)|Rockstar]]* (2011) ja kuuromykkänä miehenä draamakomediassa *[[Barfi!]]* (2012). Romanttinen komedia *[[Yeh Jawaani Hai Deewani]]* (2013) oli suuri kaupallinen menestys. Hänen seuraavat elokuvansa olivat kaupallisia pettymyksiä, lukuun ottamatta romanttista draamaa *[[Ae Dil Hai Mushkil]]* (2016). Tämä muuttui vuonna 2018 Kapoorin näyteltyä näyttelijä Sanjay Duttia elämäkerrallisessa menestyselokuvassa *[[Sanju]]*, mistä hän voitti parhaan miespääosan Filmfare Awards -palkinnon. Tauon jälkeen hän näytteli tuottoisassa fantasiaelokuvassa *[[Brahmāstra: Part One – Shiva]]* (2022).

## Yksityiselämä
Ranbir Kapoor seurusteli näyttelijä Deepika Padukonen kanssa vuosina 2008–2009. Kapoor rakastui vastanäyttelijäänsä Katrina Kaifiin heidän kuvatessaan elokuvaa *[[Ajab Prem Ki Ghazab Kahani]]* vuonna 2009. He erosivat alkuvuodesta 2016. Kapoor alkoi tapailla näyttelijä Alia Bhattia vuonna 2018. He menivät naimisiin Mumbaissa 14. huhtikuuta 2022. Bhatt synnytti heidän tyttärensä marraskuussa 2022.

## Filmografia

## Lähteet

## Aiheesta muualla

* 
*
Savijaloilla

**Savijaloilla** () on Terry Pratchettin Kiekkomaailma-sarjan yhdeksästoista romaani. Se on kolmas kirja, joka kertoo kaupunginvartiostosta.

## Tarina
Ankh-Morporkissa liikkuu salamurhaaja, jonka pääkohteena näyttäisi olevan lordi Vetinari. Murhayritysten lisäksi Vetinarin huolena ovat aateliset, jotka haluaisivat syöstä hänet vallasta ja muuttaa Ankh-Morporkin kuningaskunnaksi. Hallitsijan paikalle ollaan nostamassa kapteeni Porkkanaa, jota tällaiset ylenemismahdollisuudet eivät kiinnosta lainkaan. 

## Aiheesta muualla
* Savijaloilla, Kirjasampo.fi
Valkoparta Karjupukki

**Valkoparta Karjupukki** () on kahdeskymmenes romaani Terry Pratchettin Kiekkomaailma-sarjassa.

Karjupukki on Joulupukin vastine Kiekkomaailmassa. Tässä romaanissa Karjupukki on kadonnut, vaikka lahjojen jakamisen aika lähestyy. Karjupukin tehtäviä ryhtyy hoitamaan Kuolema. 

## Televisiosarja

Kirjan pohjalta on tehty kaksiosainen minisarja Britanniassa vuonna 2006. Sen ohjasi Vadim Dean. Päärooleissa ovat David Jason, Michelle Dockery, Marc Warren, Ian Richardson ja Joss Ackland. Terry Pratchett näkyy sarjassa cameoroolissa. Sarja esitettiin Suomessa Yle TV2:ssa joulukuussa 2009.

## Aiheesta muualla
* Lauri Määttä: Terry Pratchett joulun myyttiä jäljittämässä. Helsingin Sanomat 15.12.1998.
* Duncan Lawie: Hogfather . Zone-sf.com 2006.
Ray Barrett

**Raymond Charles "Ray" Barrett** (2. toukokuuta 1927 Brisbane – 8. syyskuuta 2009 Gold Coast) oli australialainen näyttelijä. Hänet muistetaan muun muassa Peter Thorntonin roolista vuosina 1965–1972 esitetyssä televisiosarjassa *The Troubleshooters*. Hänellä oli myös useita muita huomattavia rooleja niin televisiossa kuin elokuvissakin. Nuorena hän oli työskennellyt radiossa.

## Elämä
Barrett syntyi Brisbanessa vuonna 1927. Hänen isänsä oli kauppamatkustaja joka myi rautatavaraa, ja hänen äitinsä oli Englannista kotoisin. Hänen äitinsä kannusti häntä ottamaan puhetunteja ja ottamaan osaa radion kykykilpailuihin. Kun Barrett pääsi high schoolista hän sai työpaikan radio-ohjelmien juontajana. Vuonna 1955 hän muutti Sidneyhin, ja hänestä oli kehittynyt tuolloin etevä imitaattori mikä auttoi häntä myöhemmin ääninäyttelijänä. Barrett päätti muuttaa Britanniaan vuonna 1958, mutta löysi sieltä töitä näyttelijänä vasta kahden vuoden kuluttua.

Barrett kuoli 82-vuotiaana sairaalassa Queenslandissa aivoverenvuotoon.

## AFI-palkinnot
Barrettille myönnettiin neljä Australian elokuvainstituutin palkintoa (). 

* Paras miessivuosan esittäjä 1978 (*The Chant of Jimmie Blacksmith*)
* Paras miespääosan esittäjä 1982 (*Kaappausyritys*)
* Paras miessivuosan esittäjä 1995 (*Hotelli Sorrento*)
* Australian Film Institute Longford Life Achievement Award (2005)

## Filmografia

## Lähteet

## Aiheesta muualla
* 
*
Melody Klaver

**Melody Zoë Klaver** (s. 9. syyskuuta 1990 Amsterdam) on hollantilainen näyttelijä. Hän on esiintynyt muun muassa Erica van Beusekomin roolissa Martin Koolhovenin elokuvassa *Oorlogswinter – Sotatalvi* (2008). Kyseinen rooli toi hänelle vuonna 2009 parhaan alankomaalaisen naisnäyttelijän Rembrandt-palkinnon.

Klaverin poikaystävä kuoli vuonna 2007 itsemurhaiskussa ollessaan sotilaana Afganistanissa.

## Filmografia
### Elokuvat

* *Diep* (2005)
* *Northern Light* (2006)
* *XTC Just Don't Do It* (2006)
* *Doors* (2007)
* *Oorlogswinter* (2008)
* *Dusk* (2010)
* *Dans met de Duivel* (2015)

### Televisio
* *Mijn zusje Zlata* (2003)
* *Het glazen huis* (2004)
* *Rollercoaster* (2007)
* *De Daltons, de jongensjaren* (2007)
* *Roes* (2008)
* *Life Is Beautiful* (2009)
* *De co-assistent* (2009)
* *Flikken Maastricht* (2010)
* *Near Neighbours* (2010)
* *Van God Los* (2012)
* *Dokter Tinus* (2014)
* *Bagels & Bubbels* (2015)

## Lähteet

## Aiheesta muualla

*
Jalkaväkirykmentti 54 (jatkosota)

**Jalkaväkirykmentti 54** oli Suomen puolustusvoimien jatkosodan 6. divisioonaan kuulunut Peräpohjolan sotilasläänin perustama jalkaväkirykmentti, jonka Länsipohjan suojeluskuntapiiri perusti Torniossa, Ylitorniolla ja Kemissä.

## Saksalaisille alistettuna Sallan taisteluissa
Rykmentti alistettiin 13. kesäkuuta alkaen Saksan Pohjois-Suomeen sijoitetuille Saksan Norjan armeijan joukoille kenraalieversti Nikolaus von Falkenhorstin alaisuuteen.

Rykmentti keskitettiin komentajansa everstiluutnantti Armas Pihlajamaan johdolla Kemijärven Hanhikoskelle, josta se marssi Sallaan. Se kävi verisimmät taistelunsa Kelsinkäisessä.

Pataljoonankomentajat:
* I/JR 54, majuri Solmu Salonmies
* II/JR 54, majuri Erkki Korri 25.6.-27.8.1941, 
* III/JR 54, majuri Aarne Airimo 16.6.41-19.2.1942

## Kajaanin viinakaupan ryöstössä

JR 54:n mainitaan myös toimineen osallistuneen myös Kajaanin viinakaupan ryöstöön, mistä kenraalimajuri Einar Vihma jakoi kuritushuonerangaistuksia, joita myöhemmin lievennettiin.

## Vanhempien ikäluokkien kotiutus ja osaksi 12. prikaatia
Jatkosodan liikekannallepanossa oli palvelukseen kutsuttu vuosina 1896-1918 syntyneet miehet. Varusmiespalvelustaan suorittivat silloin vuosina 1919, 1920 ja vuoden 1921 alkupuolella syntyneet. Jatkosodan alkumenestysten ja rintamien vakiinnuttua ryhdyttiin syksyllä 1941 kenttäarmeijan uudellenjärjestelyihin ja vanhimpien ikäluokkien kotiuttamiseen. Kotirintaman työvoimapula oli akuutti ja pahenemassa.

Vuoden 1941 lopulla päättyi Suomen armeijan 6. divisioonan, ja JR 54:n sen osana alistus Saksan 36 Armeijakunnalle. Uudelleenjärjestelyssä 12. helmikuuta 1942 muodostettiin 12. prikaati, jonka osia olivat JR 33, I/JR 54 ja 6. divisioonan pioneeri-, viesti-, lääkäri- ja huoltoyksiköistä. Muulta osin JR 54 kotiutettiin asemasotavaiheen alussa vuonna 1942.

## Katso myös
* https://www.sotapolku.fi/sotapolut/jalkavkirykmentti-54/ 
* https://www.sotapolku.fi/sotapolut/12.-prikaati/

## Lähteet
*Suomen sota 1941-1945 osa 1
Moose Jaw

**Moose Jaw** (aikavyöhyke CST) on kaupunki Kanadassa, Saskatchewanin provinssissa. Kaupunki sijaitsee noin 71 kilometriä länteen Reginan kaupungista. Trans-Canada Highway kulkee kaupungin pohjoispuolitse. Kaupungin väkiluku on 32&nbsp;132 (2006).

Kaupungin lähistöllä sijaitsevassa Sukanen Ship Pioneer Village and Museum -museossa on nähtävillä muun muassa suomalaissyntyisen Tom Sukasen rakentama Sontiainen-laiva.

## Historia
Tiettävästi ensimmäinen asutus paikalla oli intiaanien turkiskauppasema. Alueen läpi virtaavan joen kapea ylityspaikka ja veden sekä riistan helppo saanti suosivat kauppapaikan syntymistä. Creet ja assiniboinet perustivat alueelle talvileirinsä ja tämän vuoksi alueen läheisyydessä on heidän hautausmaitaan. Kaupungin nimi johtaa juurensa cree-intiaanien sanasta "Moosegaw".

Ensimmäiset eurooppalaiset siirtolaiset James Hamilton Ross, Hector Sutherland ja kolme muuta saapuivat alueelle 2. tammikuuta 1882. Neljä päivää myöhemmin Ross aloitti tilansa rakentamisen, ja hän olikin alueen ensimmäinen asukas. Vuoden 1882 kesäkuussa Canadian Pacific Railway rakensi ratalinjan Manitoban rajalta Moose Jawiin, minkä jälkeen kaupungin väkiluku alkoi kasvaa voimakkaasti. Vuotta myöhemmin kaupungin väkiluku oli noin 2&nbsp;000–3&nbsp;000. Vuonna 1891 tulipalot tuhosivat kaupungin pääkadun ensimmäisen korttelin, mutta tästä huolimatta kaupunki jatkoi kasvamista. Vuonna 1903 Moose Jaw täytti kaikki kaupunki kriteerit ja virallisesti se sai kaupunkioikeudet 20. marraskuuta 1903.

Kaupungin alla on laaja tunneliverkosto, jota Yhdysvaltain kieltolain aikana käytettiin salakuljettamaan alkoholijuomia ja joidenkin tietojen mukaan gangsterijohtaja Al Capone olisi vieraillut kaupungin ravintoloissa.

## Lähteet
Jens Albinus

**Jens Albinus** (s. 3. tammikuuta 1965 Bogense) on tanskalainen näyttelijä. Hän on esiintynyt muun muassa Hallgrim Ørn Hallgrimssonin roolissa televisiosarjassa *[[Ørnen: En krimi-odyssé]]*. Vuonna 2003 Albinus sai vuoden miespääosan Robert- ja parhaan miespääosan Bodil-palkinnon roolistaan elokuvassa *[[Totuuden jäljillä]]* (*At kende sandheden*, 2002). Vuonna 2007 hän oli jälleen ehdolla Robert-palkinnon saajaksi. Ehdokkuus tuli vuoden miespääosasta elokuvassa *[[Koko homman pomo]]* (2006). Lars von Trierin elokuvista Albinus on esiintynyt myös *[[Idiootit|Idiooteissa]]* (1998), *[[Dancer in the Dark]]issa* (2000) ja *[[Nymphomaniac]]issa* (2013).

Albinuksella ja näyttelijäkollega Marina Bouraksella on vuonna 2007 syntynyt tytär.

## Aiheesta muualla
*
Sami Pennanen

**Sami Tapio Pennanen** (s. 18. helmikuuta 1973 Helsinki) on suomalainen kuvataiteilija. Hän tekee maalauksia, valokuvia, piirroksia, esinekoosteita ja videoita. Pennanen kokoaa myös pienikokoisia yksittäisteoksia teoksia isommiksi ryhmiksi. Vuonna 2010 Pennanen sai Suomen Taiteilijaseuran Palokärki-palkinnon.


Samipennanen1.jpg|Sami Pennasen teos Suomen taidegraafikoiden näyttelyssä *Murrosikä*, Salon Taidemuseo 2011.
Samipennanen2.jpg|Sami Pennasen *Is the New Blah blah blah*, Taidekeskus Mältinranta 2010.


## Lähteet

## Aiheesta muualla
* Sami Pennasen verkkosivut
*
Marlous Fluitsma

**Maria Louise Clara Albertine "Marlous" Fluitsma** (s. 12. joulukuuta 1946 Zutphen, Gelderland) on alankomaalainen näyttelijä. Hän on tullut tunnetuksi elokuvista, televisiosta ja teatterista. Roolien joukossa on ollut Helen Helminkin osa sarjassa *Goede tijden, slechte tijden*, jossa hän esiintyi vuosina 1990–1991.

Fluitsma juonsi Haagissa pidettyä Eurovision laulukilpailua 1980.

## Aiheesta muualla

*
Radio Times

**Radio Times** on brittiläinen viikkolehti, joka sisältää kuluvan viikon radio- ja televisio-ohjelmatiedot. Lehti on ilmestynyt vuodesta 1923 alkaen, ja se perustettiin Newspaper Publishers' Associationin vaadittua korvauksia radio-ohjelmatietojen julkaisemisesta jäsenlehdissään.

Aluksi lehti tehtiin BBC:n ja kustantamo George Newnes Ltd:n yhteistyönä, mutta vuonna 1935 koko vastuu lehdestä siirtyi BBC:lle. Televisio-ohjelmat lehteen lisättiin marraskuussa 1936. ITV:n aloittaessa 1955, se alkoi julkaista omia alueellisia ohjelmalehtiään, kuten *TV Times*, *The Viewer* ja *Look Westward*, ja lukijat joutuivat ostamaan sekä ITV:n että BBC:n lehdet, saadakseen täydellisen luettelon lähetettävistä ohjelmista. BBC Twon aloittaessa värilähetykset heinäkuussa 1967, myös *Radio Timesin* kansikuva painettiin useammin väreissä. Aikaisemmin värikansia oli ollut pääasiassa lehden joulunumeroissa.

Lehden levikkiennätys on vuoden 1988 joulunumerolla, jota myytiin 11&nbsp;220&nbsp;666 kappaletta. Se on samalla eniten myynyt brittiläinen aikauslehti kautta aikain. Vuoden 1990 Broadcasting Actin voimaantuloon saakka, sanomalehdet saivat julkaista ainoastaan ilmestymispäivänsä radio- ja televisio-ohjelmat. Viikoittaisten ohjelmalistausten julkaisuun oli yksinoikeus televisio- ja radioyhtiöillä. Vuoden 1990 lain jälkeen *Radio Times* on julkaissut kaikkien kanavien ohjelmatiedot. Vuonna 2017 lehden levikki oli noin 660&nbsp;000 kappaletta.

Radio Times oli BBC:n omistuksessa vuoteen 2011 asti, ja tammikuussa 2017 saksalainen mediaryhmä Hubert Burda osti sen.

## Lähteet

## Aiheesta muualla

* Radio Timesin kotisivu
Suursarjan kausi 1935

**Pesäpallon SM-sarja 1935** oli SM-sarjan 14. kausi. Tasaisten kamppailuiden päätteeksi Kuusankosken Veto voitti ensimmäisen mestaruutensa.

## Suursarja

### Itälohko

### Länsilohko

Sääntöjen mukaan tasapisteissä ratkaisivat keskinäiset ottelut. Näin ollen HPL jäi loppuottelujen ulkopuolelle hurjasta juoksusuhteestaan huolimatta.

Kiri, Enso, Kerava ja Salo-Uskela putosivat Suursarjasta. Tilalle nousivat Hämeenlinnan Pallokerho (B-mestari), Kotkan Into, Seinäjoen Maila-Jussit ja Siilinjärven Ponnistus.

## Loppuottelu

## Mestarijoukkue

* Kalervo Markkanen
* Yrjö Perinne
* Lasse Nyman
* Leo Hannula
* Ahti Hakalainen
* Toivo Jokinen
* Osmo Leino
* Yrjö Kara
* Ilkka Törrönen

## Hopeajoukkue

* Pasi Harvela
* Martti Huttunen
* Valfrid Karvonen
* Mauri Kallio
* Tauno Luomi
* Jorma Matiskainen
* Paavo Kae (Kajander)
* Uule Petäjä
* Alpo Paasikivi
* Mäkinen

## Lähteet

* Ottelupöytäkirjat
* http://www.pesis.fi/@Bin/352420/msu1935.txt 
* http://www.mrasilainen.com/
Mikrovillus

**Mikronukkalisäke** eli **mikrovillus** on soluelin, jonka tarkoitus on lisätä epiteelisolujen solukalvojen pinta-alaa. Tämä mahdollistaa solun aktiivisten pumppujen määrän kasvamisen moninkertaiseksi, jonka seurauksena aineiden imeytymispinta-ala moninkertaistuu.

Mikrovillukset voivat toimia myös liitoksina eri solujen välillä. Joissain tapauksissa mikrovillukset muuttavat soluun kohdistuvan fysikaalisen ärsykkeen kemialliseksi; tätä tapahtuu mm. korvassa.

Mikrovilluksia esiintyy  mm. ohutsuolessa sekä munuaistiehyissä.

## Lähteet
* Solunetti
Sopimusrikkomus

**Sopimusrikkomus** on sopimussuhteessa ilmenevä suoritushäiriö, jonka vuoksi sopimussuhteen kehitys ei ole odotetun mukainen. Se ei välttämättä johdu siitä sopijapuolesta, jonka suorituksessa se ilmenee, eikä vastapuoli vättämättä vaadi sen johdosta oikeudellisia seuraamuksia. Häiriötä nimitetään sen sopijapuolen sopimusrikkomukseksi, jonka vastuulla olevasta seikasta se johtuu, eikä siis sen rikkomukseksi, jonka suorituksessa se ilmenee. Sitä sopijapuolta, jonka suorituksessa häiriö ilmenee, nimitetään velalliseksi ja toista sopijapuolta velkojaksi. Sopimusrikkomuksen seuraamuksina käytetään velvoitteen tehosteita, joita ovat esimerkiksi hinnanalennus, luontoissuoritusta koskeva vaatimus, pidättämisoikeus, sopimuksen purku ja vahingonkorvaus. Sopijapuolten vastuun rajoittamiseksi on vedottu muun muassa liikavaikeuteen, mahdottomuuteen, ylivoimaiseen esteeseen ja edellytysoppiin perustuviin väitteisiin. Vastuuta rajoittavat myös kohtuullistaminen ja sosiaaliseen suoritusesteeseen vetoaminen.

## Lähteet
Varusohjelma

**Varusohjelma** on tietokoneohjelma, joka mahdollistaa laitteen käytön ja on usein asennettu siihen valmiiksi. Varusohjelmia ovat laitteen alkulatausohjelmat (esimerkiksi bios) ja käyttöjärjestelmä.

## Katso myös

* Firmware

## Lähteet
Kaarina Perola

**Kaarina Tellervo Perola** (omaa sukuaan Hänninen; s. 24. helmikuuta 1944 Vaajakoski, Jyväskylän mlk) on suomalainen teatteriohjaaja ja näyttelijä. Hän on työskennellyt dramaturgi-ohjaajana useissa teattereissa eri puolilla Suomea. Hänen lukuisiin ohjaustöihinsä kuuluvat muun muassa Orvokki Aution romaanitrilogiaan perustuva näytelmä *[[Pesärikko]]* sekä Hella Wuolijoen Niskavuori-näytelmät.

## Elämä ja ura

Kaarina Perola syntyi sahaaja Toivo Johannes Hännisen ja liikkeenharjoittaja Esteri Eriikka Hännisen (omaa sukuaan Särkkä) perheeseen. Hän valmistui ylioppilaaksi vuonna 1964 ja suoritti teatteriohjaajan tutkinnon 1968. Hän jatkoi opintojaan Tampereen yliopistossa ja valmistui filosofian maisteriksi 1972. Perolalla on ollut kiinnityksiä useisiin teattereihin: Kuopion Yhteisteatteri 1973–1975, Oulun kaupunginteatteri 1975–1977, Joensuun kaupunginteatteri 1978–1979, Jyväskylän kaupunginteatteri 1979–1985 ja Lappeenrannan kaupunginteatteri 1985–1987, josta hän siirtyi Teatteri 2000:n taiteelliseksi johtajaksi 1987–1990. Hän jatkoi ohjaajantyössä Seinäjoen kaupunginteatterissa 1990–1992, jonka jälkeen hän toimi vapaana taiteilijana vuodet 1993–1998. Vuonna 1998 Perola kiinnitettiin Mikkelin teatteriin. 

Kaarina Perolan ohjaustöihin lukeutuvat muun muassa näytelmät *[[Niskavuoren nuori emäntä]]*, *[[Niskavuoren Heta]]*, *[[Miehen kylkiluu]]* ja *[[Tulitikkuja lainaamassa]]* sekä *[[Rigoletto]]*, *[[Amadeus (näytelmä)|Amadeus]]* ja *[[Rouva Dulskan moraali]]*. Uudemmasta tuotannosta hän on ohjannut muun muassa näytelmät *[[Pesärikko]]* ja *[[Liian paksu perhoseksi]]*.

Perolan näyttämötaiteellisia tulkintoja ovat muun muassa Siipirikko (kappaleessa *Niskavuoren Heta*), Katri (*Työmiehen vaimo*) ja Anja (*Kirsikkapuisto*). Vuonna 1974 Perolalla oli rooli Ilmari Kiannon vaimona Elsa Mariana Mikko Niskasen televisioelokuvassa *Kianto – omat koirat purivat*. Vuonna 1983 hänellä oli naissivuosa suotyömaan keittäjättärenä Veikko Kerttulan elokuvassa *[[Iso vaalee]]*.

Teatterityön ohella Perola työskenteli vuosina 1975–1997 tuntiopettajana Oulun, Jyväskylän ja Tampereen yliopistoissa. 1980-luvun alkupuolella hän toimi Keskisuomalaisen kirjallisuusarvostelijana. Perola on suomentanut kymmenkunta näytelmää, kuten *West Side Story* ja *Punahilkka*.

Perolalle myönnettiin taiteilijaeläke 2015.

Kaarina Perola on ollut naimisissa varatuomari Paavo Perolan kanssa. Hänellä on vuonna 1967 syntynyt poika, Tuomas.

## Lähteet

*Teatterit ja teatterintekijät 2005. .
*Oppimateriaalit.internetix.fi 
*Elonet *Kaarina Perola*

### Viitteet

## Aiheesta muualla

*